贈劉伯翔相師
作者：陳淳
朝代：宋

paragraphs: 孔孟不說相，於人洞肺肝。
由也行行如，不得其死然。
括也未聞道，其軀難以全。
賜億亦屢中，執玉俯仰間。
經禮視平衡，下憂傾則姦。
茲皆以理决，初匪由術傳。
劉君以相名，表裏須相關。
備道最上格，溫恭厲而安。
晬面盎於背，德人盛容顔。
論心勿徇形，心廣體自胖。
敬吉怠則滅，炳炳真如丹。
此訣若未喻，所閲非神觀。